Recomanacions de la Generalitat Valenciana davant l'alerta de risc d'incendis forestals
28 de juny 2019

![](/media/g2rnkmjm/45_c_incendios.jpg)  
  

L'augment considerable de les temperatures per als pròxims dies ha agreujat la situació de risc d'incendis forestals pel fet que la vegetació té menys humitat i és més inflamable. En el cas de Sagunt, hui i demà, el risc és de nivell mig-baix, no obstant això, és convenient que també se seguisquen les recomanacions contingudes en el butlletí que ha posat en marxa la Direcció General de Prevenció d'Incendis Forestals de la Generalitat Valenciana i que s'haurà de complir des d'este dijous fins a l'1 de juliol.

  

D'esta forma, el primer que s'aconsella en l'àmbit local és informar la població de l'augment del risc d'incendis forestals. Axí com donar la corresponent instrucció a la policia local de la normativa vigent en matèria de prevenció d'incendis forestals amb la finalitat de recordar-la i que la puguen transmetre a la població.

  

En cas que els municipis disposen de zones per a cuinar en terreny forestal i la gestió de la mateixa siga municipal, adoptar les mesures necessàries perquè siguen clausurades en alerta 3 i que, en la mesura que siga possible, no s'utilitzen quan el nivell de preemergència siga 2 (alerta 2). A més, comuniquen als veïns que en cas de detectar un incendi forestal criden immediatament al telèfon 112.

  

Si en el municipi existixen basses de reg o piscines de titularitat pública o privada es recomana que les mateixes romanguen plenes d'aigua per si fóra necessari utilitzar-les en cas d'incendi forestal.

  

També realitzen una crida als propietaris amb habitatges situats en les proximitats forestals urbanoforestal perquè eviten abandonar restes de barbacoes calentes sobre sòl forestal, així com aplicar les obligacions/recomanacions que sobre este tipus d'habitatge existeixen en l'actualitat.

  

Este butlletí especial recorda així mateix que en esta situació es prohibix l'ús del foc per a labors agrícoles i altres activitats de control de la vegetació en terrenys forestals i en la franja de 500 metres al voltant d'estos.

  

No obstant això, per a aquells municipis que en el seu pla local de cremes aprovat per l'administració competent es contemple la possibilitat en circumstàncies especials poder fer ús del foc en labors agrícoles, es recorda que esta autorització està condicionada al fet que el nivell de preemergència diari siga 1, és a dir, en els casos que este nivell siga 2 o 3 no es poden donar permisos ni cremar i que, en tot cas, la crema ha de quedar completament apagada a les 13.30, si el pla local de cremes no contempla un horari més restrictiu.

  

D'altra banda, i en relació a possibles treballs amb el risc d'incendis a realitzar en terreny forestal o a menys de 500 metres d'este, és d'obligat compliment el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.

  

I, en relació amb l'ús de focs artificials, és d'obligat compliment el Decret 148/2018, de 14 de setembre, del Consell, pel qual es modifica el Decret 98/1995, de 16 de maig, del Govern Valencià, i pel qual s'aproven les normes de seguretat en prevenció d'incendis forestals a observar en l'ús festiu-recreatiu del foc en sòl forestal, confrontant o amb una proximitat inferior a 500 metres de terreny forestal.

​  

*   [](http://www.facebook.com/sharer.php?u=https://aytosagunto.es/va/actualitat/recomanacions-de-la-generalitat-valenciana-davant-l-alerta-de-risc-d-incendis-forestals/ "Facebook")
*   [](http://twitter.com/share?url=https://aytosagunto.es/va/actualitat/recomanacions-de-la-generalitat-valenciana-davant-l-alerta-de-risc-d-incendis-forestals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/recomanacions-de-la-generalitat-valenciana-davant-l-alerta-de-risc-d-incendis-forestals/ "Linked In")
*   [](mailto:?body=https://aytosagunto.es/va/actualitat/recomanacions-de-la-generalitat-valenciana-davant-l-alerta-de-risc-d-incendis-forestals/)